রবি শাস্ত্রীকে যদি একটি প্রশ্ন করার সুযোগ থাকে, তাহলে তা কী হবে? সৌরভ গঙ্গোপাধ্যায়ের কাছে এমন প্রশ্ন ভেসে আসতেই ফের চাঁচাছোলা মহারাজ। বলে দিলেন, ‘‘আমি জিজ্ঞাসা করব, প্রথম একাদশ বেছে নেন কোনজন— রবি শাস্ত্রী নাকি রোহিত শর্মা?’’ সৌরভের যুক্তি খুব স্পষ্ট— ক্রিকেট মোটেই ফুটবলের মতো নয়। ক্রিকেট আসলে ক্যাপ্টেন্স গেম। তাই অধিনায়কের পছন্দই অগ্রাধিকার পাওয়া উচিত।

এই বিষয়ে অন্যান্য খবর

হরভজনের কেরিয়ার শেষ হওয়ার কারণ সৌরভ! এ কী বলললেন ভাজ্জি


পুণের এক বিশ্ববিদ্যালয়ে নিজের বই ‘আ সেঞ্চুরি ইজ নট এনাফ’ প্রকাশে গিয়েছিলেন মহারাজ। সেখানেই আলোচনায় এমন কথা জানান তিনি। সৌরভ বনাম শাস্ত্রী- দ্বৈরথ মোটেই নতুন নয়। ভারতীয় দলের কোচ নির্বাচন সময় থেকেই দু’জনের সম্পর্কে এসেছে শীতলতা।
ক্রিকেটে কোচের ভূমিকা কেমন হওয়া উচিত? সৌরভ বলেছেন, কোচের ম্যান ম্যানেজমেন্ট স্কিল তুখোড় হওয়া উচিত। নাম না করে বেশ কিছু বর্তমান কোচকে একহাত নিয়ে তিনি বলেন, ‘‘কিছু কোচ মনে করেন তাঁরা ফুটবল কোচের মতো ক্রিকেট পরিচালনা করবেন। তবে তাঁদের বোঝা উচিত ক্রিকেট একান্তই অধিনায়কের সিদ্ধান্ত নির্ভর। সিদ্ধান্ত গ্রহণের সময় তাঁদের ব্যাকসিট নেওয়া উচিত।’’
পাশাপাশি তিনি মনে করেন, অধিনায়কের উপরে সবসময়েই চাপ থাকে। বাকি ক্রিকেটারদের উপরে যাতে কোনওভাবেই যাতে চাপ না পড়ে, সেটা অধিনায়ককেই নিশ্চিত করতে হবে। শ্রীলঙ্কা, পাকিস্তান, ওয়েস্ট ইন্ডিজের মতো ক্রিকেট দল যেভাবে দুর্বলতর হয়ে পড়ছে, সেই বিষয়েও উদ্বেগ প্রকাশ করেছেন তিনি।